《送梅昌言出镇太原》
宋代·黄觉

五马雍容出镇时，都人争看好风仪。
文章一代喧高价，忠直三朝受圣知。
帐下军容生剑戟，门前行色拥旌旗。
云笼古戍黄榆暗，雪满长郊白草衰。
出去暂开貔虎幕，归来须占凤皇池，
鬓间未有一茎白，陶铸苍生固不迟。

作者简介：福州浦城人，字民先。真宗景德二年进士。有诗名，尝与杨亿、宋祁等相倡和。累官殿中丞，以清直闻。